**Lisa 3 Hankelepingu projekt** *(kohaldub mõlemale hanke osale)*

**HANKELEPING**

**\_\_\_\_\_\_\_\_\_\_\_\_\_\_\_\_\_\_**, registrinumber \_\_\_\_\_\_\_\_\_, asukoht \_\_\_\_\_\_\_\_\_\_\_\_\_\_\_\_\_\_\_ mida esindab \_\_\_\_\_\_\_\_\_\_\_\_ alusel \_\_\_\_\_\_\_\_\_\_\_\_\_ (edaspidi tellija)

ja

**\_\_\_\_\_\_\_\_\_\_\_\_\_\_\_\_\_\_**, registrikood \_\_\_\_\_\_\_\_\_, asukoht \_\_\_\_\_\_\_\_\_\_\_\_\_\_\_\_\_\_\_ (edaspidi täitja), mida esindab juhatuse liige/ volituse alusel \_\_\_\_\_\_\_\_\_\_\_\_\_\_\_ /

**\_\_\_\_\_\_\_\_\_\_\_\_**, isikukood \_\_\_\_\_\_\_, elukoht \_\_\_\_\_\_\_\_\_\_\_ (edaspidi täitja)

edaspidi koos pooled või eraldi pool, sõlmisid käesoleva hankelepingu (edaspidi leping) alljärgnevas:

**1. Üldsätted**

1.1. Leping on sõlmitud riigihanke „Ähijärve ja Käsmu järve taastamise eeluuringud” (viitenumber 280272) (edaspidi riigihange) osa \_\_\_\_\_\_\_\_\_\_\_\_ *(vastavalt I või II)* tulemusena.

1.2. Lepingu lahutamatuteks osadeks on riigihanke alusdokumendid (edaspidi hanke alusdokumendid), täitja pakkumus, pooltevahelised kirjalikud teated ning lepingu muudatused ja lisad.

**2. Lepingu ese**

2.1. Täitja teostab vastavalt riigihanke tingimustele ja edukaks tunnistatud pakkumusele tellijale järve eeluuringu elupaikade parandamiseks (edaspidi töö).

2.2. Täitja alustab lepingu täitmist esimesel võimalusel pärast lepingu sõlmimist, hiljemalt 5 (viie) tööpäeva jooksul alates lepingu sõlmimisest. Enne tööde alustamist on täitjal kohustus paigaldada veekogu kaldale infotahvlid (Käsmu järv: 2 tk ja Ähijärv 2 tk), mis kirjeldab tööde eesmärki ja infot tööde teostaja kohta (k.a tellija ja tööde teostaja kontaktisik). Infotahvli sisu ja tahvlite asukohad kooskõlastatakse Tellijaga.

2.3. Töö täpsem kirjeldus ja tööle esitatavad nõuded on toodud hanke alusdokumentides ja täitja pakkumuses.

2.4. Töö tellitakse ja rahastatakse Euroopa Liidu ÜF „Mitteheas seisundis veekogumite tervendamiseks” (2021-2027.2.03.23-0010) vahenditest.

**3. Lepingu hind ja tasumise tingimused**

3.1. Tellija tasub täitjale tehtud töö eest vastavalt pakkumuses fikseeritud hinnale kokku \_\_\_\_\_ eurot (edaspidi lepingu hind). Hinnale lisandub käibemaks.

3.2. Lepingu hind sisaldab kõiki kulusid, mis täitja on teinud töö teostamiseks, sh tasu lepingus sätestatud autoriõiguste eest.

3.3. Tellija tasub tööde eest pärast üleandmise-vastuvõtmise aktide allkirjastamist ja nende alusel esitatud arvete saamist.

3.4. Tasumine toimub kolmes osas, järgmiselt:

3.4.1. 6 kuu möödudes alates töödega alustamisest, väljamakse vahearuande ja selle vastu võtmisel Tellija poolt - 30% kogumaksumusest;

3.4.2. 12 kuu möödudes alates töödega alustamisest, väljamakse vahearuande ja selle vastu võtmisel Tellija poolt - 40% kogumaksumusest;

3.4.3. 15 kuu möödudes alates töödega alustamisest (lõppmakse), väljamakse lõpparuande ja meetmekava koos eelprojektide esitamisel ja selle vastu võtmisel Tellija poolt ning peale avalikustamise koosoleku korraldamist - 30% kogumaksumusest.

3.5. Täitja esitab tellijale arved e-arvetena. Arvele tuleb märkida riigihanke viitenumber 280272 ja lepingu number.

3.6. Vastavalt raamatupidamise seaduse §-le 71 on e-arve operaatoriks masintöödeldava algdokumendi käitlemise teenuse pakkuja, kelle kohta on tehtud märge tellija andmetes juriidiliste isikute kohta peetavas riiklikus registris.

3.7. E-arve saatmise võimalused on:

3.7.1. kui täitja on e-arvete operaatori klient, tuleb e-arve edastada oma e-arvete operaatorile, kelle kaudu see jõuab tellijani;

3.7.2. e-arvet on võimalik saata tasuta tellijale, kasutades e-arveldaja infosüsteemi (http://www.rik.ee/et/e-arveldaja). Selleks on vaja avada e-arveldaja infosüsteemis kasutaja konto ja sisestada konkreetne tellijale suunatud müügiarve sellesse infosüsteemi tellija e-arvete operaatorile edastamiseks;

3.7.3. arved.ee infosüsteemi kaudu (https://www.arved.ee). Selleks on vaja avada arved.ee infosüsteemis kasutaja konto ja sisestada konkreetne tellijale suunatud müügiarve sellesse infosüsteemi tellija e-arvete operaatorile edastamiseks;

3.7.4. täitja, kes ei ole registreeritud Eestis, saab arve esitada e-arvena üle-Euroopalise elektrooniliste dokumentide ja e-arvelduse võrgustiku PEPPOL kaudu või PDF-vormingus tellija volitatud esindaja e-posti aadressile.

3.8. Arve maksetähtaeg peab olema vähemalt 14 (neliteist) tööpäeva arve esitamisest.

**4. Töö teostamine**

4.1. Töö teostamise tähtaeg on 15 kuud alates lepingu jõustumisest. Töö üleandmine toimub vastavalt ajakavale, mis lepitakse poolte poolt kokku pärast lepingu allkirjastamist.

4.2. Tööde osas koostatakse ja antakse tööd üle kolme vahearuande ja akti alusel:

4.2.1. 6 kuu möödudes alates töödega alustamisest, selleks ajaks teostatud tööde osas;

4.2.2. 12 kuu möödudes alates töödega alustamisest, selleks ajaks teostatud tööde osas;

4.2.3. 15 kuu möödudes alates töödega alustamisest, selleks ajaks teostatud tööde osas.

4.3. Täitja tagab, et ta omandab kõik tööde teostamiseks vajalikud load, kooskõlastused jms ilma täiendavate kuludeta tellijale.

4.4. Täitja kohustub täitma lepingu tähtaegselt, kvaliteetselt, kooskõlas hanke alusdokumentide ja esitatud pakkumusega. Hanke alusdokumentides määratlemata omaduste osas peab töö olema vähemalt keskmise kvaliteediga ja vastama sarnastele töödele tavaliselt esitatavatele nõuetele. Täitja peab teenuse osutamise käigus tegema kõik tööd ja toimingud, mis ei ole hanke alusdokumentides sätestatud, kuid mis oma olemuselt kuuluvad teenuse osutamisega seotud tööde hulka.

4.5. Täitja peab tagama, et töö teevad pakkumuses nimetatud meeskonnaliikmed vastavalt oma erialastele teadmistele, oskustele ja võimetele

4.5.1. Kui töö teostamise käigus tekib vajadus meeskonnaliikmete vahetuseks, peab täitja selle eelnevalt tellijaga kooskõlastama. Meeskonnaliikmete vahetumise korral peab olema tagatud, et tööd teevad vähemalt hanke alusdokumentides nõutud kvalifikatsiooni ja kogemusega isikud ning hankes mitme pakkumuse esitamise korral peab meeskonnaliikmete kvalifikatsioon ja kogemus vastama p.

4.6. Täitja kohustub teenuse osutamise tingimustest informeerima oma töötajaid, kellele ta lepingu täitmisega seotud ülesande on pannud või koostööpartnereid, kes on kaasatud lepinguga seotud ülesannete täitmisse.

4.7. Vajadusel annab tellija esindaja täitjale täiendavaid selgitusi ja/või informatsiooni töö teostamisega seotud küsimustes kolme tööpäeva jooksul, arvates täitja vastavasisulise kirjaliku pöördumise (sh pöördumine e-maili teel) kättesaamisest tellija poolt.

4.8. Tellija on õigus kontrollida töö teostamise käiku ja kvaliteeti, nõudes vajadusel täitjalt selle kohta informatsiooni või kirjalike või suuliste seletuste esitamist.

4.9. Pooled on kohustatud teavitama teist poolt viivitamatult asjaoludest, mis takistavad või võivad takistada kohustuse nõuetekohast ja õigeaegset täitmist.

4.9.1. Täitja on kohustatud kontrollima tellija poolt töö teostamiseks antud juhiste sobivust. Juhiste mittesobivusel tuleb sellest tellijat teavitada. Mittesobivusest teavitamata jätmisel vastutab täitja valminud töö lepingutingimustele mittevastavuse eest.

4.9.2. Kui täitja teeb töö kolmandate isikute läbiviidud tööde jätkuna või tuginedes kolmandate isikute koostatud plaanidele, projektile või joonistele, on ta kohustatud kontrollima eeltööde, kasutatud materjalide, plaanide sobivust ja vastavust. Mittesobivusel tuleb sellest tellijat teavitada. Mittesobivusest teavitamata jätmisel vastutab täitja valminud töö lepingutingimustele mittevastavuse eest.

4.10. Täitja on kohustatud eeluuringu teostamisel ja tegevustega seotud dokumentatsiooni vormistamisel järgima keskkonnaministri 02.02.2023 käskkirjaga nr 1-2/23/50 „Toetuse andmise tingimuste kehtestamine ning 2022–2029 tegevuskava ja eelarve kinnitamine mitteheas seisundis veekogumite tervendamiseks“ kehtestatud tingimusi.

**5. Üleandmine**

5.1. Täitja esitab valmis töö tellijale ülevaatamiseks. Töö üleandmine toimub üleandmise-vastuvõtmise aktiga. Akt on aluseks tasu maksmisel.

5.2. Tellijal on õigus keelduda töö vastuvõtmisest, kui see ei vasta hanke alusdokumentides ja pakkumuses sätestatule. Tellija määrab töö üleandmisel ilmnenud puuduste kõrvaldamiseks tähtaja.

5.2.1. Kui tellija keeldub tööd vastu võtmast, on täitjal õigus tellida töö vastavuse hindamiseks ekspertiis mõlema poole poolt aktsepteeritud sõltumatult eksperdilt. Kui töö vastuvõtmisest keeldumine osutub ekspertiisi tulemusel põhjendamatuks, hüvitab tellija täitjale ekspertiisikulud. Kui ekspertiis kinnitab tööde mittevastavust, jäävad ekspertiisikulud täitja kanda.

5.3. Kui tellija ei esita pretensiooni ja/või parandusettepanekuid lepingu punktis 6.3. määratud aja jooksul, loetakse töö tellija poolt vastuvõetuks.

5.4. Töö üleandmise-vastuvõtmise akti allkirjastamisest läheb tellijale üle töö juhusliku hävimise või kahjustumise riisiko.

**6. Poolte vastutus ja vääramatu jõud**

6.1. Lepingust tulenevate kohustuste täitmata jätmise või mittekohase täitmisega teisele poolele tekitatud otsese varalise kahju eest kannavad pooled täielikku vastutust selle kahju ulatuses. Poole koguvastutus on piiratud lepingu hinnaga, välja arvatud juhul, kui lepingurikkumine oli tahtlik.

6.2. Täitja vastutab igasuguse lepingurikkumise eest, eelkõige kui täitja ei ole lepingut täitnud, töö ei ole tähtaegselt teostatud või kui töö ei vasta lepingus sätestatud nõuetele vms. Kui sama rikkumise eest on võimalik nõuda leppetrahvi mitme sätte alusel või sama rikkumise eest on võimalik kohaldada erinevaid õiguskaitsevahendeid, valib õiguskaitsevahendi tellija. Leppetrahvi nõudmine ei mõjuta õigust nõuda täiendavalt ka kohustuste täitmist ja kahju hüvitamist.

6.3. Tellija esitab pretensiooni 30 (kolmekümne) tööpäeva jooksul töö mittevastavusest teada saamisest arvates.

6.3.1. Pretensioonis fikseeritakse töös ilmnenud puudused ja määratakse tähtaeg puuduste kõrvaldamiseks. Tellija võib nõuda puudustega töö parandamist või uue töö tegemist, kui sellega ei põhjustata täitjale ebamõistlikke kulusid või põhjendamatuid ebamugavusi. Kui täitja rikub lepingust tulenevat kohustust, mille heastamine ei ole võimalik või kui tellijal ei ole heastamise vastu huvi, tähtaega puuduste kõrvaldamiseks ei määrata.

6.3.2. Tellijal on õigus puuduste kõrvaldamise nõude asemel alandada lepingu hinda.

6.3.3. Tellijal ei ole õigust esitada pretensiooni, kui puudused töö kvaliteedis olid tingitud tellija poolt antud materjali või juhiste ebasobivusest või puudustest eeltöödes ning täitja oli tellijat sellest teavitanud vastavalt lepingus sätestatule.

6.4. Lisaks lepingu täitmise nõudele või täitmisnõude asemel on tellijal õigus nõuda leppetrahvi kuni 3% lepingu hinnast iga rikkumise eest, kui täitja ei ole tööd teinud või täitja poolt üle antud töö ei vasta lepingutingimustele.

6.5. Lepingus sätestatud töö teostamise tähtajast või lepingu alusel esitatud pretensioonis määratud tähtajast mittekinnipidamise korral on tellijal õigus nõuda täitjalt leppetrahvi 0,05% (null koma null viis protsenti) lepingu hinnast iga viivitatud päeva eest.

6.6. Kui täitja ei täida lepinguga võetud kohustusi, ei paranda puudustega tööd või ei tee uut tööd puudustega töö asemel ja täitja viivitust saab lugeda oluliseks lepingurikkumiseks, on tellijal õigus tellida mittetäidetud või mittenõuetekohaselt täidetud mahus tööd kolmandatelt isikutelt ning nõuda lisaks leppetrahvile kolmandatelt isikutelt tellitud töödele kulunud summa ning lepingu hinna vahe hüvitamist täitja poolt ja/või leping erakorraliselt ühepoolselt lõpetada.

6.7. Kui tellija viivitab lepingus sätestatud rahaliste kohustuste täitmisega, on täitjal õigus nõuda tellijalt viivist 0,05% (null koma null viis protsenti) tähtaegselt tasumata summalt päevas, kuid mitte rohkem kui 5% (viis protsenti) lepingu hinnast.

6.8. Lepingus sätestatud konfidentsiaalsuskohustuse rikkumisel täitja või lepingu punktis 9.4. nimetatud isikute poolt on tellijal õigus nõuda täitjalt leppetrahvi kuni 5 (viis) protsenti lepingu hinnast ja/või leping erakorraliselt ühepoolselt üles öelda.

6.9. Lepingus sätestatud kohustuste mittetäitmise või mittenõuetekohase täitmise korral, kui neid saab lugeda oluliseks lepingurikkumiseks, on tellijal õigus leping erakorraliselt ühepoolselt lõpetada, teatades sellest täitjale kirjalikus vormis avaldusega. Lepingu rikkumist loetakse oluliseks eelkõige VÕS § 116 lg 2 ja § 647 kirjeldatud asjaoludel.

6.10. Leppetrahvid ja viivised tuleb tasuda 14 (neljateist) päeva jooksul vastava nõude saamisest. Tellijal on õigus töö eest tasumisel tasaarveldada leppetrahvi summa lepingu alusel tasumisele kuuluva summaga.

6.11. Kui täitja ei täida lepingut nõuetekohaselt ja selle alusel teeb rakendusasutus toetuse vähendamise või tagasinõude otsuse, on tellijal õigus täitjalt tagasi nõuda mitteabikõlbulikud kulud tagasimakse nõude ulatuses.

6.12. Lepingust tulenevate kohustuste mittetäitmist või mittenõuetekohast täitmist ei loeta lepingu rikkumiseks, kui selle põhjuseks oli vääramatu jõud. Vääramatuks jõuks loevad pooled võlaõigusseaduse § 103 lg 2 kirjeldatud ettenägematuid olukordi ja sündmusi, mis ei olene nende tahtest või muid sündmuseid, mida Eestis kehtiv õigus- ja kohtupraktika tunnistab vääramatu jõuna.

6.13. Punktis 6.12. nimetatud vääramatu jõuna ei käsitleta pakkumuste esitamise tähtpäeva seisuga Covid-19 viiruse leviku tõkestamiseks õigusaktidega kehtestatud piiranguid. Vääramatu jõu kohaldumise üheks eelduseks on asjaolu ettenägematus. Pakkumuste esitamise tähtpäeva seisuga kehtivad piirangud olid lepingu pooltele teada ning kõik tegevused planeeritakse arvestades pakkumuste esitamise tähtpäeva seisuga kehtiva olukorraga. Kui Covid-19 viiruse leviku tõkestamiseks kehtestatakse täiendavad piirangud, mis takistavad lepingu täitmist, on poolel õigus tugineda vääramatule jõule.

6.14. Õiguskaitsevahendite kohaldamine, sh leppetrahvi nõudmine ja selle ulatus oleneb rikkumise iseloomust ja muudest lepingulist suhet mõjutavatest teguritest. Õiguskaitsevahendite kohaldamisel ja leppetrahvi nõude esitamisel järgib tellija VÕS sätestatud põhimõtteid ja regulatsiooni.

**7. Autoriõigused**

7.1. Kui lepingu täitmise käigus luuakse autoriõigusega kaitstavaid teoseid, siis lähevad selliste teoste autori varalised õigused üle tellijale. Autori isiklike õiguste osas, mis on oma olemuselt üleantavad, annab täitja tellijale tagasivõtmatu ainulitsentsi, mis kehtib kogu autoriõiguste kehtivuse aja. Täitja kohustub tagama, et tal on kõik õigused eelnimetatud varaliste õiguste loovutamiseks ja isiklike õiguste osas ainulitsentsi andmiseks.

7.2. Täitja kohustub andma tellijale üle andmed kolmandate isikute intellektuaalse omandi õiguste kohta seoses talle teenuse osutamise käigus üleantud materjalidega.

7.3. Tellijal on pärast lepingu täitmise käigus loodud teose üleandmist õigus kasutada teost oma äranägemisel. Teose kasutamise viis ega territoorium ei ole piiratud. Teose muudatuste puhul peab olema selgelt aru saada, et nende autoriks ei ole täitja. Kui see ei ole selge, peab tellija täitjat eelnevalt teavitama ning andma täitjale võimaluse nõuda oma nime eemaldamist töö tulemitelt.

7.4. Täitja võib lepingu käigus loodud teoseid kasutada tingimusel, et teose või selle osade avalikustamisel, viitamisel ja/või refereerimisel viitab täitja tellijale ning järgib lepingu punktis 4.9 sätestatud nõudeid.

7.5. Täitja kohustub talle töö eest maksmisele kuuluva tasu arvelt tasuma vajadusel kolmandatele isikutele töö tegemisega seotud autoritasud.

**8. Teadete edastamine ja volitatud esindajad**

8.1. Teadete edastamine toimub üldjuhul kirjalikku taasesitamist võimaldavas vormis. Juhul kui teate edastamisel on olulised õiguslikud tagajärjed, peavad teisele poolele edastatavad teated olema edastatud kirjalikus vormis, muuhulgas näiteks poolte lepingu lõpetamise avaldused, samuti poole nõue teisele poolele, mis esitatakse tulenevalt lepingu rikkumisest jms. Kirjaliku vormiga on võrdsustatud digitaalselt allkirjastatud vorm.

8.2. Lepinguga seotud teated edastatakse teisele poolele lepingus märgitud kontaktandmetel. Kontaktandmete muutusest on pool kohustatud koheselt informeerima teist poolt. Kuni kontaktandmete muutusest teavitamiseni loetakse teade nõuetekohaselt edastatuks, kui see on saadetud poolele lepingus märgitud kontaktandmetel.

8.3. Kirjalik teade loetakse poole poolt kättesaaduks, kui see on üle antud allkirja vastu või kui teade on saadetud postiasutuse poolt tähitud kirjaga poole poolt teatatud aadressil ja postitamisest on möödunud 5 (viis) kalendripäeva. E-posti teel, sh digitaalselt allkirjastatud dokumentide, saatmise korral loetakse teade kättesaaduks e-kirjas näidatud saatmise kellaajal.

8.4. Poolte volitatud esindajad on:

8.4.1. Tellija volitatud esindaja \_\_\_\_\_\_\_\_\_\_\_\_ nimi \_\_\_\_\_\_\_\_\_\_\_\_\_\_\_\_\_, telefon \_\_\_\_\_\_, e-post \_\_\_\_\_\_\_\_\_\_\_. Tellija volitatud esindajal on õigus esindada tellijat kõikides lepingu täitmisega seotud küsimustes, v.a lepingu muutmine, lepingu ühepoolne erakorraline lõpetamine ning leppetrahvi, viivise või kahjude hüvitamise nõude esitamine.

8.4.2. Täitja volitatud esindaja \_\_\_\_\_\_\_\_\_\_\_\_ nimi \_\_\_\_\_\_\_\_\_\_\_\_\_\_\_\_\_, telefon \_\_\_\_\_\_, e-post \_\_\_\_\_\_\_\_\_\_\_.

**9. Konfidentsiaalsus ja andmekaitse**

9.1. Täitja kohustub lepingu kehtivuse ajal ning pärast lepingu lõppemist määramata tähtaja jooksul hoidma konfidentsiaalsena kõiki talle seoses lepingu täitmisega teatavaks saanud andmeid, mille konfidentsiaalsena hoidmise vastu on tellijal eeldatavalt õigustatud huvi.

9.2. Konfidentsiaalse informatsiooni avaldamine kolmandatele isikutele on lubatud vaid tellija eelneval kirjalikku taasesitamist võimaldavas vormis antud nõusolekul. Lepingus sätestatud konfidentsiaalsuse nõue ei laiene informatsiooni avaldamisele poolte audiitoritele, advokaatidele, pankadele, kindlustusandjatele, teistele täitja ülemaailmsesse võrgustikku kuuluvale juriidilisele isikule või seltsingutele, allhankijatele või teenusepakkujatele, kes on seotud konfidentsiaalsuskohustusega, ning juhtudel, kui pool on õigusaktidest tulenevalt kohustatud informatsiooni avaldama.

9.3. Täitja kohustub mitte kasutama konfidentsiaalset teavet isikliku kasu saamise eesmärgil või kolmandate isikute huvides.

9.4. Täitja kohustub tagama, et tema esindaja(d), töötajad, lepingupartnerid ning muud isikud, keda ta oma kohustuste täitmisel kasutab, oleksid käesolevas lepingus sätestatud konfidentsiaalsuse kohustusest teadlikud ning nõudma nimetatud isikutelt selle kohustuse tingimusteta ja tähtajatut täitmist.

9.5. Täitja kohustub tagama lepingu täitmise käigus isikuandmete töötlemise õiguspärasuse ning vastavuse isikuandmete kaitse üldmääruses (EL 2016/679) ja teistes andmekaitse õigusaktides sätestatud nõuetele, sh täitma organisatsioonilisi, füüsilisi ja infotehnoloogilisi turvameetmeid konfidentsiaalsete andmete kaitseks juhusliku või tahtliku volitamata muutmise, juhusliku hävimise, tahtliku hävitamise, avalikustamise jms eest.

**10. Lepingu kehtivus, muutmine ja lõpetamine**

10.1. Leping jõustub allkirjastamisest poolte poolt (viimasena antud allkirjast) ja kehtib kuni poolte lepingust tulenevate kohustuste täitmiseni. Lepingu lõppemine ei mõjuta selliste kohustuste täitmist, mis oma olemuse tõttu kehtivad ka pärast lepingu lõppemist.

10.2. Kumbki pool ei tohi lepingust tulenevaid õigusi ega kohustusi üle anda ega muul viisil loovutada kolmandale isikule ilma teise poole eelneva kirjaliku nõusolekuta.

10.3. Pooled võivad lepingut muuta RHS § 123 lg 1 sätestatud tingimustel.

10.4. Tellijal on õigus leping mõjuva põhjuse olemasolul ennetähtaegselt üles öelda, eelkõige kui tal puuduvad lepingu täitmiseks rahalised vahendid või kaob vajadus teenuse järele. Tellija teatab täitjale sellest kirjalikult ette vähemalt 60 kalendripäeva.

10.5. Tellijal on õigus leping ühepoolselt üles öelda, kui täitjal puuduvad töö teostamiseks vajalikud õigusaktides nõutud kehtivad tegevusload või registreeringud.

**11. Lõppsätted**

11.1. Pooled juhinduvad lepingu täitmisel Eesti Vabariigis kehtivatest õigusaktidest, eelkõige kohaldatakse lepingus reguleerimata küsimustes võlaõigusseaduses vastava lepinguliigi kohta sätestatut.

11.2. Juhul kui lepingu mõni säte osutub vastuolus olevaks Eestis kehtivate õigusaktidega, ei mõjuta see ülejäänud sätete kehtivust.

11.3. Täitja on teadlik, et leping on avaliku teabe seaduses sätestatud ulatuses avalik.

11.4. Lepinguga seotud vaidlused, mida pooled ei ole suutnud läbirääkimiste teel lahendada, antakse lahendamiseks Harju maakohtule.

11.5. Leping on allkirjastatud digitaalselt.